《中秋前一日雨送罂粟戎葵子与刘元煇》
元代·方回

小雨翻锄土带沙，戎葵罂粟送诗家。
敢争天上中秋月，且种人间隔岁花。
小稔米今犹未贱，固穷酒可不须赊。
乘閒傥肯来相过，有水吾能自煮茶。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。